Ангелина Илиева
Ангелина Иванова Илиева е български писател фантаст, известна под псевдонима Йоан Владимир. Характерно за нейното творчество е използването на елементи от българския фолклор.

Биография 
Родена е през 1972 г. в град Ардино. Завършва българска филология в Софийския университет. Работила е в различни български печатни издания.

Голяма част от разказите и са публикувани онлайн, под Creative Commons лиценз в сборника „Легенди за стражите на Трите порти“.

Библиография

Разкази 
 „Какавидата“ (първо място на конкурса „Таласъмия“ за 2002 г.)
 „Тя е камък“ (първо място на конкурса на ИК „Квазар“ за 2002 г.)
 „Триптих за лампата“
 „Оброк“ (второ място на конкурса „Таласъмия“ за 2003 г.)
 „Последният рицар“ (трето място на конкурса на ИК „Квазар“ за 2003 г.)
 „Демонофилия“ (първо място на конкурса на сп. „Тера фантастика“ за 2004 г.)
 „Атентатът“ (първо място на конкурса на ИК „Аргус“ за 2004 г.; публикуван в сборника „Oceans of the Mind“, брой 18)
 „Три синджира роби“
 „Звярът“
 „Семеен занаят“ (съвместно с Кира Валери) (второ място на конкурса на ИК „Квазар“ за 2004 г.)

Награди 
 През 2002 г. печели първа награда на конкурса „Таласъмия“ в Стара Загора с разказа си „Какавидата“, както и първо място в конкурса на ИК „Квазар“ за разказа „Тя е камък“.
 През 2004 г. нейният разказ „Атентатът“ печели първа награда в конкурса на ИК „Аргус“.
 (2006) – Награда „Еврокон“ за най-добър дебют (за публикувания онлайн сборник „Легенди за стражите на Трите порти“)

Външни препратки 
 Биографични данни в „Словото“.
 „Легенди за стражите на Трите порти“, сборник разкази (публикуван в Интернет под Creative Commons лиценз)
 

Български писателки
Български писатели фантасти
Български журналисти
Възпитаници на Софийския университет
Родени в Ардино